Diari Oficial de la Generalitat Valenciana


Sumari del DOGV 8330, del 03-07-2018 (2018/6231)

Notificació de la sentència i de la interlocutòria d'aclariment dictades en el procediment de divorci contenciós número 432/2014.
---------------------------------------------------------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6231


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència i de la interlocutòria d'aclariment dictades en el procediment de divorci contenciós número 432/2014. [2018/6231]  
Procediment: família. Divorci contenciós número 432/2014. Inhibició del 3 de Mislata a València, no s'adjunta escrit de personació.   
  
Demandant: Mercedes Ferrera Hernández.  
Procuradora: María José Sanchís García.   
Demandat: Héctor Raúl Rodríguez.   
  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que, en les actuacions de família. Divorci contenciós número 432/2014, a instàncies de Mercedes Ferrera Hernández, representada per la procuradora María José Sanchís García contra Héctor Raúl Rodríguez, en situació de rebel·lia, en data 16 de setembre de 2014, ha recaigut sentència, la part dispositiva de la qual diu així:  
«Estime la demanda formulada per la procuradora María José Sanchís García, en nom i representació de Mercedes Ferrera Hernández contra Héctor Raúl Rodríguez, i declare dissolt, per causa de divorci, el matrimoni format pels esmentats cònjuges, amb tots els efectes legals, amb la particularitat que se suspén qualsevol règim de visites del menor, [?] nascut en data [?] amb el demandat, i s'aproven les següents mesures, atés que es consideren beneficioses per al menor assenyalat, consistents en:  
A) Pàtria potestat i guarda i custòdia: s'atribueix a la mare, Mercedes Ferrera Hernández.  
B) Pensió alimentària. El demandat, Héctor Raúl Rodríguez, haurà d'abonar, a Mercedes Ferrera Hernández, en concepte de pensió alimentària, la quantitat de 400 - mensuals i pagadors per mesos anticipats dins dels cinc primers dies de cada mes. Aquesta quantitat es revisarà anualment d'acord amb la variació percentual que, en més o en menys, experimente l'índex de preus al consum. La suma indicada serà ingressada en el compte corrent o llibreta que la senyora Ferrera Hernández designe a aquest efecte.  
Igualment el pare haurà de satisfer, en concepte de despeses extraordinaris, la meitat de:  
- Tots els no coberts per la seguretat social, entre altres.  
- Despeses relatives a excursions, activitats extraescolars i qualsevol despesa educacional no coberta pel sistema públic, com ara menjador, col·legis privats o concertats i universitat.  
- Qualsevol altra despesa extraordinària que tinga el caràcter de lúdic o extraescolar i no es trobe inclòs en els anteriors, serà satisfeta per ambdós progenitors per meitat, amb independència de la pensió alimentària establida.  
C) Respecte a l'atribució de l'ús del domicili familiar i parament domèstic. Atés que l'immoble indicat és de lloguer, no s'atribueix al progenitor, ja que Mercedes Ferrera Hernández i el seu fill viuen amb els familiars d'aquesta.  
No hi ha càrregues matrimonials.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de vint dies, amb la indicació de la infracció comesa de conformitat amb el parer de la persona recurrent, i sense aquests requisits no s'admetrà el recurs (art. 458, LEC). Haurà d'efectuar-se la consignació de 50 - en la compte del Jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació; queda exceptuat el cas d'aquells litigants que tinguen el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel/per la jutge/essa que la va dictar, mentre celebrava audiència pública en el mateix dia de la data, de la qual cosa jo, el lletrat de l'Administració de justícia, en done fe, a València.»  
Posteriorment s'ha dictat interlocutòria d'aclariment de la sentència indicada anteriorment, de data 9 de juny de 2015, la part dispositiva diu així:  
«Dispositiva  
Estime la petició, formulada per la procuradora María José Sanchís García en nom i representació de Mercedes Ferrera Hernández, d'aclarir la sentència dictada en aquest procediment en el sentit que se suspenga el règim de visites, mentre el progenitor no custodi visca fora del territori nacional i, en el cas que aquest torne a Espanya, es porten les esmentades en l'escrit de demanda, per estimar-les beneficioses per al menor [...], nascut en data [...].  
Cada part pagarà les costes causades a instàncies seues.  
Mode d'impugnació: contra aquesta resolució no podrà interposar-se cap recurs, sense perjudici dels recursos que procedisquen, si és el cas, contra la resolució a què es refereix la sol·licitud d'aclariment.  
Així ho mana i disposa el/la jutge/essa; en done fe. El magistrat-jutge».  
  
I perquè valga de notificació de forma deguda a Héctor Raúl Rodríguez, en rebel·lia, expedisc i firme aquest edicte. El lletrat de l'Administració de justícia.  
  
València, 22 de juny de 2018.- El lletrat de l'Administració de justícia: José Esteban Briz Recio.